CELEX: 62015CN0538
Language: lv
Date: 2015-10-15 00:00:00
Title: Lieta C-538/15: Lūgums sniegt prejudiciālu nolēmumu, ko 2015. gada 15. oktobrī iesniedza Juzgado de Primera Instancia de Olot (Spānija) – Francesc de Bolós Pi/Urbaser, S.A.

21.12.2015   
            
            
               LV
            
            
               Eiropas Savienības Oficiālais Vēstnesis
            
            
               C 429/12
            
         Lūgums sniegt prejudiciālu nolēmumu, ko 2015. gada 15. oktobrī iesniedza Juzgado de Primera Instancia de Olot (Spānija) – Francesc de Bolós Pi/Urbaser, S.A.
   
   (Lieta C-538/15)
   (2015/C 429/16)
   Tiesvedības valoda – spāņu
   
      Iesniedzējtiesa
   
   
      Juzgado de Primera Instancia de Olot
   
   
      Pamatlietas puses
   
   
      Prasītājs: Francesc de Bolós Pi
   
   
      Atbildētāja: Urbaser, S.A.
   
   
      Prejudiciālie jautājumi
   
   
               1)
            
            
               Vai ar LESD 101. pantu, lasot to kopsakarā ar [EKL] 10. pantu un LES 4. panta 3. punktu, ir saderīgs tāds tiesiskais regulējums par prokuratoru amata atlīdzības tarifiem, kurā – kā 2003. gada 7. novembra Karaļa dekrētā Nr. 1373/2003 – to amata atlīdzībai nosaka tarifu jeb minimālo taksi, ko var paaugstināt vai samazināt tikai 12 % apmērā, un nedz dalībvalsts iestādes, nedz tiesas nedrīkst atkāpties no šiem minimālajiem tarifiem pat ārkārtēju apstākļu gadījumā?
            
         
               2)
            
            
               Vai tālab, lai minētās likumiskās takses piemērošanā varētu atkāpties no tajā noteiktajiem minimumiem, par ārkārtējiem apstākļiem var tikt uzskatīts tas, ka paveiktais darbs ir ļoti nesamērīgs ar apmēru, kādā šīs takses piemērošanas rezultātā saņemama amata atlīdzība?
            
         
               3)
            
            
               Vai ar LESD 56. pantu ir saderīgs Karaļa dekrēts Nr. 1373/2003?
            
         
               4)
            
            
               Vai šis Karaļa dekrēts atbilst Direktīvas 2006/123/EK (1) 15. panta 3. punktā noteiktajiem nepieciešamības un samērīguma nosacījumiem?
            
         
               5)
            
            
               Vai Eiropas Cilvēktiesību konvencijas 6. pants ietver tiesības efektīvi aizstāvēties pret to, ka prokuratora amata atlīdzība tiek aprēķināta nesamērīgi lielā apmērā un neatbilstoši faktiski paveiktajam darbam?
            
         
      (1)  Eiropas Parlamenta un Padomes 2006. gada 12. decembra Direktīva 2006/123/EK par pakalpojumiem iekšējā tirgū (OV L 376, 36. lpp.).